
COMUNICAT

ANRE a primit vizita delegației oficiale a Agenției Naționale pentru Reglementare în Energetică din Republica Moldova

[bookmark: _GoBack]În perioada 14-15 aprilie 2022, o delegaţie oficială a Agenției Naționale pentru Reglementare în Energetică din Republica Moldova condusă de domnul Veaceslav Untila, director general, a efectuat o vizită de lucru la Autoritatea Națională de Reglementare în domeniul Energiei (ANRE), unde a avut discuții cu delegația condusă de domnul Dumitru Chiriță, președintele autorității.
În deschiderea şedinţei de lucru preşedintele ANRE a subliniat importanţa Programului de Cooperare și Asistență între cele două autorităţi iniţiat în anul 2019, precum şi necesitatea întăririi cooperării bilaterale dintre cele două instituții de reglementare.
În cadrul întâlnirii au fost abordate subiecte precum: radiografia sectorului energiei la nivelul celor două state, sincronizarea sistemelor electroenergetice din Republica Moldova şi din Ucraina cu cel european, necesitatea solidarităţii în caz de criză energetică, măsurile ce se impun pentru asigurarea aprovizionării cu gaze naturale și energie electrică, precum şi expertiza ce poate fi oferită de ANRE România în reglementarea sectorului energetic din Republica Moldova.
“ANRE va susţine, în continuare, Agenția Națională pentru Reglementare în Energetică din Republica Moldova pentru armonizarea legislaţiei interne a Republicii Moldova cu legislaţia europeană în domeniul energiei, cu scopul atingerii unui grad sporit de integrare a pieţei regionale. Vom extinde dialogul și cooperarea bilaterală în vederea aplicării celor mai bune practice astfel asigurând suportul necesar elaborării și perfecționării, acolo unde este cazul, a cadrului național de reglementare prin prisma experienței acumulate de ANRE pe parcursul a 15 ani în calitate de reglementator în cadrul unui stat membru UE” a declarat, în încheiere, preşedintele ANRE, domnul Dumitru Chiriţă.

